URDHËR
Nr. 804, datë 14.8.2025

PËR PËRDITËSIMIN E URDHRIT TË MINISTRIT NR. 275, DATË 5.5.2023, “PËR MIRATIMIN E LËNDËVE VEPRUESE DHE PËRBËRËSVE TË TJERË, NË PËRMBAJTJE TË PMB-ve”, TË NDRYSHUAR

Në mbështetje të nenit 102, pika 4 të Kushtetutës, të nenit 19, pika 5, të kreut V, të ligjit nr. 105/2016, “Për mbrojtjen e bimëve”, i ndryshuar, si dhe të vendimit nr. 335, datë 6.6.2018, të Këshillit të Ministrave, “Për miratimin e rregullave për regjistrimin të procedurës dhe kritereve të vlerësimit të produkteve për mbrojtjen e bimëve”, të ndryshuar, dhe sipas propozimit të strukturës përgjegjëse për mbrojtjen e bimëve,

URDHËROJ:

1. Në urdhrin e ministrit nr. 275, datë 5.5.2023, “Për miratimin e lëndëve vepruese dhe përbërësve të tjerë, në përmbajtje të PMB-ve”, të ndryshuar, bëhet përditësimi me ndryshimet dhe shtesat, si më poshtë:
a) në pjesën C të shtojcës 1, pas rreshtit 52 shtohet rreshti 53, duke miratuar për shtim 1 (një) lëndë vepruese me risk të ulët, sipas pikës 1 të shtojcës bashkëlidhur këtij urdhri;
b) në pjesën D të shtojcës 1, pas rreshtit 14 shtohet rreshti 15 me 1 (një) lëndë vepruese kandidate për zëvendësim, sipas pikës 2 të shtojcës bashkëlidhur këtij urdhri;
c) në pjesën A dhe D të shtojcës 1, bëhen zgjatjet e afateve të regjistrimit për 18 (tetëmbëdhjet) lëndë vepruese, sipas pikës 3 të shtojcës bashkëlidhur këtij urdhri;
ç) në pjesën A të shtojcës 1, rreshtat 67 dhe 81 zëvendësohen sipas pikës 4 të shtojcës bashkëlidhur këtij urdhri;
d) në pjesën A të shtojcës 1, rreshti 167, 8-hydroxyquinoline, fshihet, sipas pikës 5 të shtojcës bashkëlidhur këtij urdhri.
2. Përditësimi sipas shkronjës “c” të pasqyrohet në dokumentet e regjistrimit të PMB-ve, të regjistruara.
3. Për zbatimin e këtij urdhri ngarkohet Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural.
Ky urdhër hyn në fuqi menjëherë dhe botohet në Fletoren Zyrtare.

NË MUNGESË DHE ME URDHËR
ZËVENDËSMINISTËR I BUJQËSISË 
DHE ZHVILLIMIT RURAL
Arian Jaupllari 
SHTOJCA 1

1. Në pjesën C të shtojcës 1, pas rreshtit 52 shtohet rreshti 53, me përmbajtjen si vijon:
	Nr.
	Emri zakonshëm,
numri i identifikimit
	Emri IUPAC
	Pastërtia
	Data e miratimit
	Skadimi i miratimit
	Dispozita specifike

	53.
	Lysate of Willaertia magna
	Nuk aplikohet
	Nuk ka papastërti të rëndësishme
	7 korrik 2025
	7 korrik 2040
	[bookmark: _GoBack]Për zbatimin e parimeve uniforme, duhet të merren parasysh përfundimet e raportit të rishikimit për lysate of Willaertia magna.
Në këtë vlerësim të përgjithshëm, duhet t’i kushtohet veçanërisht vëmendje:
- garancisë nga ana e prodhuesit për ruajtjen rigoroze të kushteve mjedisore dhe analizës së kontrollit të cilësisë gjatë procesit të prodhimit, me qëllim sigurimin e respektimit të kufijve të ndotjes mikrobiologjike, siç përcaktohen në Dokumentin OECD mbi Kufijtë e Ndotësve Mikrobiologjikë për Produktet Mikrobiale për Kontrollin e Dëmtuesve.
- pezullueshmërisë së PMB-ve që përmbajnë lysate of Willaertia magna, të cilat mund të kërkojnë përzierje të vazhdueshme gjatë mbushjes dhe përdorimit të tyre.
Kushtet e përdorimit duhet të përfshijnë masa për zbutjen e riskut, kur është e nevojshme.



2. Në pjesën D, të shtojcës 1, pas rreshtit 14 shtohet rreshti 15, me përmbajtjen si vijon:
	Nr.
	Emri zakonshëm,
numri i identifikimit
	Emri IUPAC
	Pastërtia
	Data e miratimit
	Skadimi i miratimit
	Dispozita specifike

	15.
	Quinolin-8-ol
CAS No: 148-24-3
CIPAC No: 677
	Quinolin-8-ol
	≥ 990 g/kg
	1 korrik 2025
	30 qershor 2032
	Lejohen vetëm përdorimet me ujitje me pika nga përdorues profesionistë në serat e përhershme që lejojnë shkëmbimin e kontrolluar të materialeve dhe energjisë me mjedisin dhe parandalojnë lëshimin e PMB-ve në ambient.
Lejet duhet të jepen vetëm për përdorime ku ekziston një sistem i mbyllur transferimi për mbushjen dhe përzierjen e PMB-se në pajisjet e aplikimit.
Duhet respektuar një periudhë para vjeljes prej të paktën 22 ditësh pas aplikimit të fundit dhe, toka në të cilën kultivohen bimët në serat e përhershme nuk duhet të përdoret përsëri jashtë serës brenda 1 viti pas aplikimit të fundit.
Për zbatimin e parimeve uniforme, duhet të merren parasysh përfundimet e raportit të rinovimit për quinolin-8-ol.
Në këtë vlerësim të përgjithshëm, duhet t’i kushtohet vëmendje e veçantë pajisjeve personale mbrojtëse të nevojshme për operatorët dhe punonjësit.
Kushtet e përdorimit duhet të përfshijnë masa për zbutjen e riskut, kur është e nevojshme.
Kërkuesi duhet të dorëzojë informacion konfirmues në lidhje me:
1) ekspozimin jodietetik për punonjësit dhe operatorët, në veçanti një studim që shqyrton ekspozimin e punonjësve dhe operatorëve nën kushte reale përdorimi;
2) të dhëna për metabolizmin e qarkullimit bujqësor të kulturave në kushte të kufizuara që adresojnë fatin e komponimit kryesor në kulturat pasuese;
3) studime ose informacione për të konfirmuar mungesën e potencialit klastogjenik dhe anuegjentik të quinolin-8-ol.



3. Në pjesën A dhe D të shtojcës 1, në kolonën 6 “Skadimi i miratimit”, bëhen zgjatjet e afateve të regjistrimit, si vijon:
3.1 Në pjesën A të shtojcës 1, bëhen ndryshimet si vijon:
1) Në rreshtin 6, Pyraclostrobin, data zëvendësohet me “15 shtator 2026”;
2) Në rreshtin 12, Daminozide, data zëvendësohet me “15 shtator 2026”;
3) Në rreshtin 18, Clodinafop, data zëvendësohet me “31 korrik 2027”;
4) Në rreshtin 66, Beauveria bassiana shtami ATCC 74040 dhe GHA, data zëvendësohet me “15 shtator 2027”;
5) Në rreshtin 133, Buprofezin, data zëvendësohet me “15 dhjetor 2026”;
6) Në rreshtin 168, Metam, data zëvendësohet me “15 nëntor 2027”;
7) Në rreshtin 172, Trichoderma asperellum (shtami T34), data zëvendësohet me “15 tetor 2027”;
8) Në rreshtin 174, Cyflumetofen, data zëvendësohet me “15 tetor 2027”;
9) Në rreshtin 175, Trichoderma atroviride shtami I-1237, data zëvendësohet me “15 tetor 2027”;
10) Në rreshtin 176, Ametoctradin, data zëvendësohet me “31 maj 2028”;
11) Në rreshtin 177, Mandipropamid, data zëvendësohet me “31 qershor 2029”;
12) Në rreshtin 181, Helicoverpa armigera nucleopolyhedrovirus, data zëvendësohet me “15 tetor 2027”;
13) Në rreshtin 185, Spodoptera littoralis nucleopolyhedrovirus, data zëvendësohet me “15 tetor 2027”;
14) Në rreshtin 222, Streptomyces lydicus, shtami WYEC 108, data zëvendësohet me “30 qershor 2029”;
15) Në rreshtin 234, Flupyradifurone, data zëvendësohet me “9 qershor 2029”;
16) Në rreshtin 235, Rescalure, data zëvendësohet me “18 maj 2028”;
17) Në rreshtin 236, Mandestrobin, data zëvendësohet me “9 qershor 2029”;
3.2 Në pjesën D të shtojcës 1, bëhen ndryshime si vijon:
1) Në rreshtin 10, Copper compounds, data zëvendësohet me “30 qershor 2029”.

4. Në pjesën A të shtojcës 1, rreshtat 67 dhe 81 zëvendësohen me përmbajtjen, si vijon:
	Nr.
	Emri zakonshëm,
Numri identifikimit
	Emri IUPAC
	Pastërtia
	Data e miratimit
	Skadimi i miratimit
	Dispozita specifike

	67
	Trichoderma atroviride
(me pare T. harzianum)
SHTAMI: T-11
Koleksioni i kulturës: Jo
Koleksioni i kulturës spanjolle të llojit CECT 20498, identik me IMI 352941
	Nuk aplikohet
	Nuk ka papastërti të rëndësishme
	1 maj 2009
	30 nëntor 2026
	PJESA A
Regjistrohet vetëm për përdorime si fungicid.

PJESA B
Për zbatimin e parimeve uniforme, duhet të merren parasysh përfundimet e raportit të rishikimit për Trichoderma atroviride (më parë T. harzianum) T-11 (SANCO/1841/2008). Kushtet e përdorimit duhet të përfshijnë, kur është e nevojshme, masa për zbutjen e riskut.

	81
	Fatty acids/Acide yndyrore C7 deri C20
CAS No 112-05-0 (Pelargonic acid)
CAS No 67701-09-1 (Kripërat e acideve yndyrore C7-C18 dhe C18 të ngopura me kalium)
124-07-2 (Caprylic acid)
334-48-5 (Capric acid)
CIPAC No: Nuk është caktuar
	Nonanoic acid
Caprylic acid, Capric acid (ISO për secilin rast)
Octanoic acid, Decanoic acid (IUPAC për secilin rast)
	≥ 889 g/kg (Pelargonic Acid)
≥ 838 g/kg fatty acids
	1 shtator 2009
	1 dhjetor 
2026
	PJESA A
Regjistrohet vetëm për përdorime si insekticid, akaricid, herbicid dhe rregullator i rritjes së bimëve.

PJESA B
Për zbatimin e parimeve uniforme, duhet të merren parasysh përfundimet e raportit të rishikimit për acide yndyrore (SANCO/2610/2008). Kushtet e përdorimit duhet të përfshijnë, kur është e nevojshme, masa për zbutjen e riskut.



5. Në pjesën A të shtojcës 1, përmbajtja e rreshtit 167, 8-hydroxyquinoline, fshihet duke mbetur si vijon:
	167
167

	8-hydroxyquinoline
CAS No 148-24-3 
CIPAC No 677

	8-quinolin ol
	≥ 990 g/kg
	1 janar 2012
	31 dhjetor 2025
	Fshirë





